[{"text_idx": "#000000", "text": "Kinesioteipimine \u2013 kellele, miks ja kuidas?"}, {"text_idx": "#000001", "text": "Kinesioteip on mitmeku\u0308lgne ja taskukohane abivahend keha iseenesliku paranemise toetamiseks ja teraapiaseansi toime pikendamiseks. Kinesioteip ei piira liikuvust ja selle mo\u0303ju avaldub koheselt. See sobib nii professionaalseks kui ka iseseisvaks kasutamiseks."}, {"text_idx": "#000002", "text": "Vigastused ja terviseha\u0308dad kaasnevad nii aktiivse kui ka passiivse elustiiliga. Polegi vahet, mis po\u0303hjusel on u\u0308ks vo\u0303i teine ha\u0308ire tekkinud: enamik neist no\u0303uab paranemiseks aega. Lihtsatest vigastustest saavad pahatihti aga kroonilised terviseha\u0308dad, sest enamik meist kas ei saa vo\u0303i ei suuda kehaosale seda ha\u0308davajalikku puhkust vo\u0303imaldada. Kiire eluviisi korral vo\u0303ib abi olla kinesioteipimisest: see paranemisprotsessi kiirendav ja toetav ravimeetod aitab ka igapa\u0308evatoimetusi tehes kehal taastuda ning ei piira sealjuures meie keha liikuvust."}, {"text_idx": "#000003", "text": "Kinesioteipimise tehnika lo\u0303i kiropraktik dr. Kenzo Kase Jaapanis 1970ndatel aastatel. Dr. Kase sai patsiente ravides aru, et kuigi teraapiaseansi ajal on vo\u0303imalik patsiendi vaevusi leevendada, tulevad valud tagasi kohe, kui patsient oma igapa\u0308evategevuste ja valede asendite juurde naaseb. Oma teadmisi ja praktilisi kogemusi kombineerides to\u0308o\u0308tas dr. Kase va\u0308lja kinesioteibi: vahendi, mille abil saab ravi ja\u0308tkuda ka siis, kui patsient on terapeudi juurest juba lahkunud."}, {"text_idx": "#000004", "text": "Kuigi teraapiaseansi ajal on vo\u0303imalik patsiendi vaevusi leevendada, tulevad valud tagasi kohe, kui patsient oma igapa\u0308evategevuste ja valede asendite juurde naaseb."}, {"text_idx": "#000005", "text": "Kinesioteip on nahale sarnaste elastsusomadustega kangast ja akru\u0308u\u0308lliimist valmistatud keemiliste toimeainete vaba teip, mida kasutatakse taastusravis ja spordimeditsiinis nii tavainimeste kui ka sportlaste vaevuste leevendamiseks. Ta\u0308nu tugevale liimile pu\u0308sib kinesioteip nahal kindlalt 3\u20135 pa\u0308eva, ent ei po\u0303hjusta selle ka\u0308igus nahale a\u0308rritust."}, {"text_idx": "#000006", "text": "Kinesioteibi toime selgitamiseks on teadlased palju vaeva na\u0308inud. Allja\u0308rgnevalt mo\u0303ned na\u0308ited:"}, {"text_idx": "#000007", "text": "Kui lihased on va\u0308sinud ja u\u0308leto\u0308o\u0308tanud, la\u0308hevad need tursesse ja muutuvad po\u0303letikuliseks. Tursunud lihas survestab seestpoolt nahka, misto\u0303ttu aeglustub lu\u0308mfiringe, kuhjub lu\u0308mfivedelik ja aktiveeruvad valuretseptorid. Kinesioteibi paigaldamine eeldab naha ja lihase venitamisasendis hoidmist. Kui teip on korrektselt paigaldatud ja nahk algasendisse tagasi tuleb, moodustab see va\u0308ikeseid kortsukesi. Tekib efekt, justkui oleks nahk u\u0308les to\u0303stetud, ning selle tagaja\u0308rjel suureneb vaba ruum naha ja nahaaluse koe vahel. Paraneb lu\u0308mfivedeliku ringlus, mis va\u0308hendab omakorda survet naha valuretseptoritele. Ta\u0308nu nendele fu\u0308sioloogilistele efektidele algab keha iseenesliku tervenemise protsess ja koed saavad oma funktsioone taastada parimas vo\u0303imalikus keskkonnas. Kinesioteip stimuleerib lisaks nahas paiknevaid tundesensoreid, mis aitavad liigset valuaistingut va\u0308hendada ja liigutustaju parandada \u2013 nagu prillid silmadele."}, {"text_idx": "#000008", "text": "Paraneb lu\u0308mfivedeliku ringlus, mis va\u0308hendab omakorda survet naha valuretseptoritele."}, {"text_idx": "#000009", "text": "Kuna lu\u0308lisammas ja autonoomne na\u0308rvisu\u0308steem on anatoomiliselt tihedalt u\u0308hendatud, parandavad tugi- ja liikumiselundkonnas aset leidvad muutused ka siseelundkonna toimimist. Ta\u0308nu sellele vo\u0303imaldab kinesioteipimine lihas- ja liigesvaevuste ko\u0303rval leevendada ka kroonilisi u\u0308ldhaigusi, nagu peavalu, menstruatsioonivaevused, a\u0308revusseisundid, astma vo\u0303i unetus.\nKehaosa vo\u0303i lihas, millele kinesioteip asetatakse, valitakse selle ja\u0308rgi, milline kehapiirkond on traumeeritud vo\u0303i valus; milline lihas on no\u0303rk vo\u0303i pinges. Kinesioteip sobib ka hematoomide, tursete, na\u0308rvivalu ja krampide all kannatavale piirkonnale. Kinesioteibi mo\u0303ju avaldub kohe pa\u0308rast paigaldamist ning va\u0308ljendub valu alanemises, skeletilihaste jo\u0303u ja elastsusomaduste paranemises ning liigesliikuvuse suurenemises."}, {"text_idx": "#000010", "text": "Kuna kinesioteibid on enamasti va\u0308rvilisest kangast, oled neid to\u0303ena\u0308oliselt ma\u0308rganud nii sportlaste kui ka tavainimeste kehadel. Korvpalli, jalgpalli, vo\u0303rkpalli, tennise, golfi, sumo ja kergejo\u0303ustikuga tegelevate sportlaste jaoks on kiensioteipimine efektiive meetod vigastuste ennetamiseks ja neist taastumiseks. Kui sport ko\u0303rvale ja\u0308tta, aitab kinesioteip leevendada sundasenditest tingitud lihaspingeid mitmete elualade esindajatel: na\u0308iteks on sellest abi juuksuritele ja klienditeenindajatele, aga ka ko\u0303ikidele istuva to\u0308o\u0308 tegijatele."}, {"text_idx": "#000011", "text": "Kinesioteip ei sobi nahainfektsioonide ja -kahjustuste, su\u0308dame- ja neerupuudulikkuse, diabeedi ja va\u0308hi korral ning suurte lahtiste haavade korral. Samuti ei tohi kinesioteipi kasutada veenilaiendite piirkonnas, sest vo\u0303ib tekitada veenitromboosiohu."}, {"text_idx": "#000012", "text": "Vo\u0303rreldes tavalise sporditeibiga, mis piirab kahjustatud kehaosas vigastuse leviku takistamiseks liikuvust, vo\u0303imaldab kinesioteip kasutamise ajal sooritada tavapa\u0308raseid liigutusi. See ta\u0308hendab, et sa\u0308ilib liigeste ning lihaste tavapa\u0308rane anatoomiline liikuvusulatus ning paranemine on ta\u0308nu sellele vo\u0303imalikult efektiivne."}, {"text_idx": "#000013", "text": "Kuna kinesioteibi paigaldamise tehnika erineb sporditeibi paigaldamisest ning kinesioteip paigaldatakse nahale u\u0308hekordselt, ei avalda kinesioteip kasutamise ajal survet vereringele. Teatud liigeste toestamisel asendab kinesioteip ka edukalt sporditeipi."}, {"text_idx": "#000016", "text": "Kui ees ootab sportimine, paigalda teip kehale va\u0308hemalt 20\u201330 minutit enne treeningu algust. Paigaldamiseks leia esmalt u\u0308les valulik lihas. Seeja\u0308rel vali lihasele vastav kinesioteibi laius ja pikkus: na\u0308iteks selja lailihasele on sobivaim 7,5-sentimeetrine teip, pea ko\u0303igile teistele lihastele sobib aga kitsam, 5-sentimeetrine teip. Lo\u0303ika teibi otsad u\u0308maraks: nii pu\u0308sib teip nahal kauem."}, {"text_idx": "#000017", "text": "Eemalda karvad ja puhasta pind kohast, kuhu plaanid teibi asetada. Vii lihas venitatud asendisse. Kindlasti a\u0308ra venita liigselt teipi ennast, vaid aseta normaalolekus teip venitatud lihasele \u2013 va\u0308ljaveninud teip vo\u0303ib nahka a\u0308rritada."}, {"text_idx": "#000018", "text": "Aseta kinesioteip lihase peale ning ho\u0303o\u0303ru seda veidi, et teip liimuks paremini. Kui kinesioteip on paigaldatud o\u0303igesti, tekivad lihase tagasiviimisel normaalasendisse kinesioteibile kurrud. Hoia teipi nahal 3\u20135 pa\u0308eva."}, {"text_idx": "#000019", "text": "Ta\u0308nu kangale ja soojusega aktiveeruvale akru\u0308u\u0308lliimile saab nahk hingata la\u0308bi teibi pinna ning vo\u0303imalikud allergilised reaktsioonid on seeto\u0303ttu harvad. Kui tunned siiski teipimise ja\u0308rel su\u0308gelust vo\u0303i ma\u0308rkad nahal lo\u0308o\u0308vet, eemalda teip koheselt."}, {"text_idx": "#000020", "text": "Teibi eemaldamiseks hoia u\u0308he ka\u0308ega nahka ning to\u0303mba teise ka\u0308ega ettevaatlikult ja aeglaselt teip nahalt a\u0308ra. Kinesioteipi ei tohi nahalt eemaldada seda ja\u0308rsult rebides. Parim viis on seda teha peal dus\u030cs\u030ci all ka\u0308imist, kui nahk ja teip on niisked."}, {"text_idx": "#000021", "text": "Mis vahe on Borealise valikus olevatel kinesioteipidel?"}, {"text_idx": "#000023", "text": "Kuna TEMTEX\u00ae on oma tootevalikut arendanud juba u\u0308le 15 aasta, on nende kinesioteipidel teipimisviisist so\u0303ltuvalt va\u0308ga palju erinevaid funktsioone, sealhulgas toestamine, valu alandamine, lu\u0308mfi- ja vereringe parandamine, liigeste ebastabiilsuste korrigeerimine ning taastumise kiirendamine. Need teibid on va\u0308ga hea elastsusega ning seeto\u0303ttu eriti to\u0303husad ainevahetus- ja vereringeha\u0308irete ravis. TEMTEX\u00ae teipide tootevalikus on olemas ka eriti tugeva haakuvusega turmaliinkristallidega kinesioteip, millel on soojendav efekt ning mis on mo\u0303eldud sportliku vo\u0303imekuse parandamiseks lihaslingude teipimise kaudu."}, {"text_idx": "#000027", "text": "Kinesioteibi paigaldamiseks on tulenevalt konkreetsest probleemist mitmeid viise: lihastehnika, lu\u0308mfitehnika, sidemetehnika, mehaanilise korrektsiooni tehnika, fastsiatehnika, ruumikorrektsiooni tehnika, funktsionaalse korrektsioone tehnika jt. Et haarata suuremat pinda ja jagada venitust laiemale pinnale, kasutatakse ka erinevaid teibi lo\u0303ikamisviise: I-kujuline, Y-kujuline, X-kujuline, mitme haaraga ja auguga. Kinesioteipimise metoodikaid luuakse pidevalt juurde, et laiendada selle meetodi efektiivsust ja kasutusvaldkondi veelgi."}, {"text_idx": "#000030", "text": "Hu\u0308poallergiline ning ei a\u0308rrita nahka"}]